Diari Oficial de la Generalitat Valenciana


Sumari del DOGV 8186, del 07-12-2017 (2017/10050)

Declaració de deserta de la licitació número CNMY17/0302/45. Subministrament d'autocompactadors per al foment de l'arreplega separada de bioresidus.
----------------------------------------------------------------------------------------------------------------------------------------------------

### Dades del document

Número de DOGV
:   8186

Data del DOGV
:   07-12-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/10210


Data del document
:   26-10-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * adjudicació de contracte administratiu
    * contracte de subministraments

Declaració de deserta de la licitació número CNMY17/0302/45. Subministrament d'autocompactadors per al foment de l'arreplega separada de bioresidus. [2017/10377]  
Vistos els següents,  
  
Antecedents de fet  
Primer. Per resolució de 30 de gener de 2017, del sotssecretari d'Agricultura, Medi Ambient, Canvi Climàtic i Desenvolupament Rural, s'inicia expedient de tramitació ordinària per a la contractació del subministrament d'autocompactadors per al foment de l'arreplega separada de bioresidus.  
Segon. Mitjançant una Resolució de 25 d'agost de 2017, s'autoritza la contractació del subministrament anteriorment indicat per un import total de 147.015,00 euros i s'aprova la seua contractació per mitjà del procediment obert, oferta econòmica més avantatjosa, criteri preu i els plecs de condicions administratives particulars i de prescripcions tècniques que han de regir-la. A continuació, es procedeix a l'anunci de la licitació en el DOGV número 8121, de 6 de setembre de 2017, i és el 22 de setembre de 2016 la data de venciment de la presentació d'ofertes.  
Tercer. Després d'haver finalitzat el termini de presentació de proposicions i atés que no s'han presentat ofertes, el director general proposa que la licitació es desenvolupe per mitjà de procediment negociat.  
  
  
Als efectes s'apliquen els següents  
  
Fonaments de dret  
Primer. L'article 151.3 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, assenyala que «no podrà declarar-se deserta una licitació quan hi haja alguna oferta o proposició que siga admissible d'acord amb els criteris que figuren en el plec».  
En virtut del que antecedeix, fent ús de les atribucions que em confereix l'article 28-1 de la Llei 5/1983, de 30 de desembre, del Consell, per delegació atorgada per Resolució 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural (DOCV 7582, 30.07.2015), resolc:  
  
Primer. Declarar deserta l'adjudicació del contracte subministrament d'autocompactadors per al foment de l'arreplega separada de bioresidus, amb número d'expedient CNMY17/0302/45, ja que no s'ha presentat cap proposició a aquesta licitació.  
  
Segon. Ordenar la publicació d'aquesta resolució en el perfil del contractant i en el Diari Oficial de la Generalitat Valenciana.  
  
Tercer. Autoritzar l'inici del procediment negociat, en relació amb el mateix objecte, i no s'alteren substancialment les condicions originals del contracte.  
  
La present resolució posa fi a la via administrativa i en contra pot interposar-se potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural en el termini d'un mes, comptador des de l'endemà de la notificació, o impugnar-se directament davant de l'ordre jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'article 46.1 de la Llei reguladora de la jurisdicció contenciosa administrativa.  
  
València, 26 d'octubre de 2017.- El sotssecretari: José Moratal Sastre.